‘ உன் சின்ன அக்கா நிறத்துக்கு மாத்திரம் அவ அப்பாவைக் கொண்டுவரல்லே, அவரோட சாமர்த்தியமும் புத்திசாதுர்யமும் அவளண்டே இருக்கு. எந்தப் பிரச்னை வந்தாலும் அப்பா மாதிரி எல்லாக் கோணத்திலேர்ந்தும் அலசிப் பார்த்து முடிவெடுக்கறா. பாரபட்சமில்லாதபடி புக்காத்து விஷயமானாலும் பொறந்தாத்து விஷயமானாலும் நியாயத்தையே எடுத்துப் பேசறா. அப்பா மாதிரி அவளுக்கும் யார் சொல்றாங்கறது முக்கியமில்லே, என்ன சொல்றாங்கறதுதான் முக்கியம். எப்பவாவது அவளுக்குக் கோபம் வரும்போது அப்பா மாதிரியே முகத்தை தூக்கி வச்சுப்பா. கொஞ்ச நேரத்துலே சரியாயிடும்.